స్థిరాస్తిలో రూ.36,500 కోట్ల సంస్థాగత పెట్టుబడులు - rs 36500 cr investments in Real Estate
Published : 21/07/2021 20:07 IST
2021పై కొలియర్స్‌ ఇండియా అంచనా
దిల్లీ: ఈ ఏడాది స్థిరాస్తి రంగంలో సంస్థాగత పెట్టుబడులు 4 శాతం పెరిగి 5 బిలియన్‌ డాలర్ల (దాదాపు రూ.36,500 కోట్లు)కు చేరే అవకాశం ఉందని స్థిరాస్తి కన్సల్టెంట్‌ కొలియర్స్‌ ఇండియా అంచనా వేసింది. కొవిడ్‌-19 సంక్షోభం నేపథ్యంలో ఆకర్షణీయ విలువలకు స్థిరాస్తులను దక్కించుకోవాలని పెట్టుబడిదారులు చూస్తున్నట్లు వెల్లడించింది. 2020లో స్థిరాస్తిలో సంస్థాగత పెట్టుబడులు 4.8 బిలియన్‌ డాలర్లుగా నమోదయ్యాయి. 2021 మొదటి ఆరు నెలల్లో భారత స్థిరాస్తి రంగంలో పెట్టుబడులు 2.9 బిలియన్‌ డాలర్లు (దాదాపు రూ.21,170 కోట్లు)గా ఉన్నాయి. 2020 ఇదే సమయంతో పోలిస్తే ఇవి రెండింతలు అధికమని కొలియర్స్‌ ఇండియా తెలిపింది. కార్యాలయ ఆస్తులపై పెట్టుబడిదార్లు అధిక ఆసక్తి చూపుతున్నారని.. మొత్తం పెట్టుబడుల్లో వీటి వాటా 35 శాతంగా ఉన్నట్లు వెల్లడించింది.
నివేదికలో మరిన్ని అంశాలు ఇలా..
✦ జనవరి- జూన్‌ మధ్య పారిశ్రామిక, గోదాముల రంగంలోకి 775 మిలియన్‌ డాలర్లు (రూ.5,657 కోట్లు) పెట్టుబడులు వచ్చాయి. 2016 తర్వాత ఒక ఏడాదిలో వచ్చిన అత్యధిక పెట్టుబడులు ఇవే. స్థిరాస్తిలో సంస్థాగత పెట్టుబడుల్లో వీటి వాటా 27 శాతంగా ఉంది.
✦ నివాస రంగానికి నగదు లభ్యత సవాళ్లు కొనసాగాయి. మొత్తం పెట్టుబడుల్లో ఈ విభాగం వాటా 4 శాతం మాత్రమే.
✦ అంతర్జాతీయ డేటా కేంద్రాల నిర్వహణ సంస్థలతో కార్పొరేట్‌ల ఒప్పందాల నేపథ్యంలో డేటా కేంద్రాల్లో పెట్టుబడులుగా 161 మిలియన్‌ డాలర్లు (రూ.1175 కోట్లు) వచ్చాయి.
sthiraastilo roo.36,500 kotla samsthaagata pettubadulu - rs 36500 cr investments in Real Estate
Published : 21/07/2021 20:07 IST
2021pai kolierse india anchana
dilli: ee edaadi sthiraasti rangamlo samsthaagata pettubadulu 4 saatam perigi 5 bilianni dalarla (daadaapu roo.36,500 kotlu)ku chere avakaasam undani sthiraasti consaltenti kolierse india anchana vesindi. kovide-19 sankshobham nepathyamlo aakarshaneeya viluvalaku sthiraastulanu dakkinchukovalani pettubadidaarulu chustunnatlu velladinchindi. 2020loo sthiraastilo samsthaagata pettubadulu 4.8 bilianni dalarluga namodayyayi. 2021 modati aaru nelallo bhaarata sthiraasti rangamlo pettubadulu 2.9 bilianni daalarlu (daadaapu roo.21,170 kotlu)gaa unnaayi. 2020 ide samayamtho poliste ivi rendintalu adhikamani kolierse india telipindi. kaaryaalaya aastulapai pettubadidaarlu adhika aasakti chuuputunnaarani.. mottam pettubadullo veeti wata 35 saatamgaa unnatlu velladinchindi.
nivedikalo marinni amsaalu ilaa..
u janavari- joony madhya paarisraamika, godamula rangamloki 775 milianni daalarlu (roo.5,657 kotlu) pettubadulu vachayi. 2016 tarvaata oka edaadilo vachina atyadhika pettubadulu ive. sthiraastilo samsthaagata pettubadullo veeti wata 27 saatamgaa undi.
u nivasa rangaaniki nagadu labhyata savaallu konasagayi. mottam pettubadullo ee vibhagam wata 4 saatam matrame.
u antarjaatiiya data kendrala nirvahana samsthalatho carporatela oppandaala nepathyamlo data kendraallo pettubadulugaa 161 milianni daalarlu (roo.1175 kotlu) vachayi.